जयपुर में बोले- उस पारी ने टीम इंडिया में एक साल के लिए जगह फिक्स करा दी
CSK vs RR IPL 2023 - MS Dhoni 183 - India vs Sri Lanka 2005 3rd ODI Jaipur इंडियन प्रीमियर लीग 2023 (IPL) में गुरुवार को चेन्नई सुपर किंग्स (CSK) और राजस्थान रॉयल्स (RR) के बीच जयपुर के सवाईमान सिंह स्टेडियम में मुकाबला खेला गया।
इंडियन प्रीमियर लीग 2023 (IPL) में गुरुवार को चेन्नई सुपर किंग्स (CSK) और राजस्थान रॉयल्स (RR) के बीच जयपुर के सवाई मानसिंह स्टेडियम में मुकाबला खेला गया। इस मैच के दौरान CSK के कप्तान एमएस धोनी ने 2005 में श्रीलंका के खिलाफ खेली गई अपनी पारी को भी याद किया।
इस मैदान से धोनी की काफी यादें जुड़ी हुई हैं। उन्होंने इसी मैदान पर अपने वनडे करियर की सर्वश्रेष्ठ पारी खेली थी। धोनी ने साल 2005 में श्रीलंका के खिलाफ यहां पर 183 रन बनाए थे।
राजस्थान के खिलाफ मैच के बाद धोनी ने कहा, 'इस मैदान के साथ मेरी अच्छी यादें जुड़ी हुई हैं। मैंने यहां पर 183 रनों की पारी खेली थी। विशाखापट्टनम में मेरे पहले वनडे शतक की वजह से मुझे अगले 10 मैचों में खेलने का मौका मिल गया था लेकिन यहां पर खेली गई 183 रनों की पारी की वजह से इंडियन टीम में एक साल के लिए मेरी जगह फिक्स हो गई थी। इसलिए ये मैदान मेरे दिल के करीब है।'
बता दें 31 अक्टूबर साल 2005 में जयपुर के सवाईमान सिंह स्टेडियम में खेले गए वनडे में धोनी ने श्रीलंका के खिलाफ नाबाद 183 रन ठोक दिए थे। 145 गेंद की पारी में उन्होंने 15 चौके और 10 छक्के भी जड़े थे।
राजस्थान ने चेन्नई को 32 रन से हराया
इस सीजन के लीग स्टेज के 37वें मैच में राजस्थान ने चेन्नई को 32 रन से हराया। इस जीत के साथ राजस्थान पॉइंट्स टेबल में टॉप पर पहुंच गया है, उसके 8 मैचों में 5 जीत के बाद 10 पॉइंट्स हो गए। चेन्नई भी 8 मैचों में इतने ही पॉइंट्स के साथ तीसरे नंबर पर है। गुरुवार को जयपुर में टॉस जीतकर पहले बैटिंग करने उतरी रॉयल्स ने 20 ओवर में 6 विकेट पर 202 रन बनाए। जवाब में सुपर किंग्स 6 विकेट खोकर 170 रन ही बना सकी। राजस्थान के स्पिनर्स ने 5 विकेट झटके, जबकि पहली पारी में यशस्वी जायसवाल ने विस्फोटक 77 रन की पारी खेली। इस पारी के लिए यशस्वी को प्लेयर ऑफ द मैच का अवॉर्ड मिला।
धोनी ने जायसवाल और जुरेल की तारीफ की
धोनी ने कहा, 'यशस्वी ने वास्तव में अच्छी बल्लेबाजी की, गेंदबाजों का पीछा करना महत्वपूर्ण था, सोच-समझकर जोखिम लिया। हमारे गेंदबाजों के खिलाफ यह थोड़ा आसान था। क्योंकि हमें सही लेंथ का आकलन करना था। फिर भी यशस्वी ने अच्छी बल्लेबाजी की और अंत में जुरेल ने वास्तव में अच्छी बल्लेबाजी की।'
स्पोर्ट्स की अन्य खबरें भी पढ़ें...
चेन्नई को हराकर टॉप पर पहुंचा राजस्थान:जयपुर में 32 रन से जीता मुकाबला, स्पिनर्स को 5 विकेट; जायसवाल ने 77 रन बनाए
इंडियन प्रीमियर लीग (IPL) में लीग स्टेज के 37वें मैच में राजस्थान रॉयल्स (RR) ने चेन्नई सुपर किंग्स (CSK) को 32 रन से हरा दिया। इस जीत के साथ राजस्थान पॉइंट्स टेबल में टॉप पर पहुंच गया है, उसके 8 मैचों में 5 जीत के बाद 10 पॉइंट्स हो गए। चेन्नई भी 8 मैचों में इतने ही पॉइंट्स के साथ तीसरे नंबर पर है। पूरी खबर पढ़ने के लिए यहां क्लिक करें...
युवी के पिता का अर्जुन तेंदुलकर को गुरुमंत्र:बोले- जिस दिन कान के पास से गेंदबाजी करेगा, 145+ की बॉलिंग स्पीड हो जाएगी
अर्जुन तेंदुलकर मास्टर ब्लास्टर सचिन तेंदुलकर के बेटे हैं। IPL के 16वें सीजन में मुंबई इंडियंस से डेब्यू करने वाले अर्जुन अब अपने पिता की वजह से चर्चा में नहीं है। वे अपनी खुद की काबिलियत की वजह से चर्चा में है।​​​​​​​ पूरी खबर पढ़ने के लिए यहां क्लिक करें...​​​​​​​